OzLabs/hebrew-wiki-articles huggingface dataset:
הנזיר טאק

הנזיר טאק (באנגלית: Friar Tuck) הוא דמות בדיונית המתוארת באגדות רובין הוד כאחד מחבריו של רובין - "האנשים העליזים". 

טאק לא מתואר בגרסאות המוקדמות של האגדות, ומופיע לראשונה בבלדה המאוחרת "רובין הוד והנזיר" ("Robin Hood and the Curtal Friar") מן המאה ה-15, אשר נשתמרה בשתי גרסאות, וכן במחזה מ-1560.

על פי הבלדה היה טאק נזיר ממנזר פונטיינס אשר גורש מהמנזר בשל אי יכולתו לציית לממונים עליו. טאק הפך למנהיג הדתי של בני חבורתו של רובין. הוא מתואר כחובב אכילה ושתייה וכן כקשת ולוחם מקצועי בחרב.
הנזיר מופיע גם ברומן ההיסטורי של וולטר סקוט, "אייבנהו".

בשני צווים מלכותיים משנת 1417 מתואר אדם בשם רוברט סטפורד, כהן דת מסאסקס, אשר כינה עצמו בשם "האח טוק" (Frere Tuk). האח טוק מוזכר בשנית בתעודה משנת 1429.

==קישורים חיצוניים==

* [http://www.boldoutlaw.com/rhbal/bal123.html רובין הוד והנזיר - בלדה מהמאה ה-17]
* [http://www.boldoutlaw.com/robspot/0801.html רובין הוד והנזיר - מחזה מ-1560]

קטגוריה:דמויות ספרותיות
קטגוריה:רובין הוד: דמויות
פיליפו תומאזו מארינטי

פיליפו תומאזו מארינטי (באיטלקית: Filippo Tommaso Emilio Marinetti; 22 בדצמבר 1876, אלכסנדריה – 2 בדצמבר 1944) היה משורר, עורך והוגה דעות איטלקי. מייסד תנועת הפוטוריזם. היה אחד מהאינטלקטואלים שחתמו על מניפסט האינטלקטואלים הפשיסטים.

ב־20 בפברואר 1909 פרסם מארינטי את "תעודת היסוד והמאניפסט של הפוטוריזם" בעיתון הצרפתי הפופולרי "לה פיגארו".

== ראו גם ==
* זאנג טומב טומב

==קישורים חיצוניים==

* 
* 
* 

*
קטגוריה:סופרים איטלקים
קטגוריה:פוטוריזם
קטגוריה:אישים באיטליה בתקופת הפשיזם
קטגוריה:אמנים פוטוריסטים
קטגוריה:אלכסנדריה: אישים

קטגוריה:איטלקים שנולדו ב-1876
קטגוריה:איטלקים שנפטרו ב-1944
אנטון שמאס

אנטון שמאס (בערבית: أنطون شماس; נולד ב-8 בספטמבר 1950) הוא סופר, משורר, מתרגם ועורך ערבי ישראלי.

==ביוגרפיה==
אנטון שמאס נולד בכפר הערבי נוצרי פסוטה שבגליל המערבי. המשפחה עברה לחיפה כשהיה בן 12, ושם סיים את בית הספר התיכון. השלים את לימודיו באוניברסיטה העברית בירושלים. השתלם בספרות אנגלית, בתולדות האמנות ובספרות ערבית. בין השנים 1970–1976 ערך שמאס את הירחון הספרותי הערבי "אל-שרק" (המזרח). בירחון זה פרסם לראשונה את יצירותיו, מקור ותרגום.

בשנת 1976 החל אנטון שמאס לעבוד כמפיק בחטיבת התוכניות בערבית בטלוויזיה הישראלית. בשנת 1987 יצא לארצות הברית ושם הוא ממשיך להתגורר. הוא מרצה לספרות השוואתית באוניברסיטת מישיגן באן ארבור. אנטון שמאס הוא תלת לשוני, ושולט היטב בשלוש הלשונות עברית, ערבית ואנגלית. שליטתו זו אפשרה לו לתרגם מלשון ללשון ולכתוב בלשונות אלו כלשונות מקור.

ספרו של שמאס, "ערבסקות" (1986), תורגם גם לאנגלית, ספרדית, פורטוגזית, צרפתית גרמנית ואיטלקית. הוא נמנה בזמנו בין העורכים והמתרגמים של הוצאת אנדלוס, ששמה לה למטרה לתרגם ספרות ערבית מודרנית לעברית.

==ספריו של אנטון שמאס בעברית==
*כריכה קשה, שירים, הוצאת ספרית פועלים, 1974
*שטח הפקר, שירים, הוצאת הקיבוץ המאוחד, 1979
*ערבסקות, עם עובד, תל אביב, 1986
*השקרן הכי גדול בעולם, סיפור עם ערבי, ציורים דודו גבע, כתר, ירושלים, 1982, 2011

==תרגומיו לעברית==
* אמיל חביבי, אח'טיה, עם עובד, 1988
*אמיל חביבי, סראיא בת השד הרע, הקיבוץ המאוחד 1993
*אמיל חביבי, האופסימיסט, מפרש 1984, הקיבוץ המאוחד 1995
*טהא מוחמד עלי, שירים, הוצאת אנדלוס, 2006

==קישורים חיצוניים==
* 

* 
* 

* 
* 
* 
* 
* 

קטגוריה:בוגרי האוניברסיטה העברית בירושלים
קטגוריה:סופרים כותבי עברית
קטגוריה:סופרים ישראלים
קטגוריה:סופרים ערבים ישראלים
קטגוריה:משוררים ישראלים
קטגוריה:משוררים ערבים ישראלים
קטגוריה:מתרגמים ישראלים
קטגוריה:עורכי עיתונים ישראלים
קטגוריה:ערבים נוצרים ישראלים
קטגוריה:מתרגמים מערבית לעברית
קטגוריה:מהגרים מישראל לארצות הברית
קטגוריה:ישראלים שנולדו ב-1950
נבחרת אנגליה בכדורגל נשים

נבחרת כדורגל הנשים של אנגליה היא נבחרת כדורגל הנשים הלאומית של אנגליה. הנבחרת מנוהלת על ידי התאחדות הכדורגל האנגלית.

הישג השיא של הנבחרת הוא זכייה באליפות אירופה ב-2022. בנוסף, זכתה הנבחרת במדליית ארד בגביע העולם בכדורגל נשים בשנת 2015, לאחר ניצחון על 0-1. כמו כן, העפילה הנבחרת פעמיים לגמר אליפות אירופה (1984, ו-2009), וזכתה פעמיים בגביע קפריסין.

==כל גביעי העולם==
*1991 - לא העפילה
*1995 - רבע גמר
*1999 - לא העפילה
*2003 - לא העפילה
*2007 - רבע גמר
*2011 - רבע גמר
*2015 - 20x20px מקום שלישי
*2019 - מקום רביעי
*2023 - 20x20px מקום שני

==כל אליפויות אירופה==
*1984 - 20x20px מקום שני
*1987 - מקום רביעי
*1989 - לא העפילה
*1991 - לא העפילה
*1993 - לא העפילה
*1995 - חצי גמר
*1997 - לא העפילה
*2001 - שלב הבתים
*2005 - שלב הבתים
*2009 - 20x20px מקום שני
*2013 - שלב הבתים
*2017 - חצי הגמר
*2022 - 20x20px מקום ראשון

==שחקניות מפורסמות==
*קארן קארני
*הופ פאוול
*קלי סמית'
*רייצ'ל יאנקי
*רייצ'ל יוניט

==קישורים חיצוניים==

* 

==הערות שוליים==

קטגוריה:אנגליה: כדורגל
אנגליה
קטגוריה:הממלכה המאוחדת: כדורגל נשים
Impressions Games

Impressions Games (אימפרשנס גיימס) הייתה חברת משחקי וידאו שהוקמה על ידי דייוויד לסטר בקיימברידג' שבמסצ'וסטס בארצות הברית. הוא מכר את החברה לחברת Sierra, שגם היא נקנתה על ידי "צנדנט" ולבסוף על ידי "ויונדי יוניברסל".

החברה הוציאה מספר משחקי אסטרטגיה מצליחים, והיא ידועה בעיקר בזכות סדרת משחקי "בניית עיר", הכוללת את המשחקים: קיסר, פרעה ואדון האולימפוס זאוס.

== רשימת משחקים ==
{|
| valign=top |
* Acropolis
* Air Bucks
* Air Force Commander
* The Blue and the Gray
* Breach 2
* Breach 3
* Caesar
* Caesar II
* Caesar III
* Caesar: Platinum Edition
* Casino De Luxe
* Cleopatra: Queen of the Nile
* Cohort: Fighting For Rome
* Cohort II
* Conquest of Japan
* Crime City
| valign=top |
* Detroit
* Emperor: Rise of the Middle Kingdom
* The Final Conflict
* Front Lines
* Global Domination
* Grant-Lee-Sherman: Civil War 2: Generals
* High Seas Trader
* Lords of Magic
* Lords of Magic: Legends of Urak
* Lords of Magic: Special Edition
* Lords of the Realm
* Lords of the Realm II
* Lords of the Realm II: Siege Pack
* Lords of the Realm III
* Lords: Royal Collection
* Merchant Colony
| valign=top |
* Paladin
* Paladin II
* Pharaoh
* Powerhouse
* The Rise & Rule of Ancient Empires
* Robert E. Lee: Civil War General
* Rules of Engagement 2
* Spacebucks
* Twenty Wargame Classics
* Ultimate Soccer Manager
* When Two Worlds War
* WW2 Air Force Commander
* Zeus Official Expansion: Poseidon
* Master of Olympus - Zeus
|}

==קישורים חיצוניים==
* 

קטגוריה:חברות משחקי וידאו אמריקאיות
אליפות ארצות הברית הפתוחה בטניס

אליפות ארצות הברית הפתוחה היא אחת מארבעת טורנירי הגראנד סלאם, אשר נחשבים כטורנירים החשובים ביותר בענף הטניס. האליפות מתקיימת מאז 1881. מאז 1978 היא מתקיימת במרכז הטניס הלאומי בילי ג'ין קינג בפארק פלאשינג מדוז, הנמצא ברובע קווינס בעיר ניו יורק בארצות הברית, והיא נערכת בכל שנה בסוף חודש אוגוסט ותחילת ספטמבר. בסדר הקלנדרי, זהו טורניר הגראנד סלאם האחרון, ובעיני טניסאים וחובבי טניס רבים הוא החשוב והיוקרתי ביותר . האליפות נערכת על מגרשים קשים מסוג משטח DecoTurf, הנחשב לבינוני מבחינת מהירותו ואינו מחייב התמחות מיוחדת כמו משטחי דשא עליהם משחקים באליפות וימבלדון, או חימר עליו משחקים באליפות צרפת הפתוחה, ולכן, רוב הטניסאים רואים באליפות ארצות הברית את הטורניר החשוב ביותר , וכמעט כל השחקנים הגדולים בהיסטוריה הצליחו לזכות בה.

כנהוג בטורנירי גראנד סלאם, האליפות נמשכת שבועיים (החל מיום שני האחרון בחודש אוגוסט). בתחרויות הראשיות ליחידים/ות משתתפים/ות 128 שחקנים/ות וכדי לזכות בטורניר יש צורך לנצח בשבעה משחקים. בנוסף להן, יש תחרויות לזוגות (גברים, נשים ומעורבים), נוער, ותיקים ונכים. מאפיין ייחודי של אליפות ארצות הברית, המבדיל אותה משלושת טורנירי הגראנד-סלאם האחרים, הוא בכך שנהוג בה שובר שוויון בכל המערכות, כולל האחרונה (שלישית אצל נשים וחמישית אצל גברים).

באליפות ארצות הברית (כמו באליפות אוסטרליה ובניגוד לאליפות צרפת ווימבלדון) מתקיימים משחקים בלילה לאור זרקורים, ולרוב המשחקים האטרקטיביים בכל יום נערכים בתוכנית הלילה באצטדיון המרכזי הנושא את שמו של ארתור אש, טניסאי העבר המצטיין. אצטדיון זה, שנבנה ב-1997, מכיל 22,547 מקומות ישיבה והוא אצטדיון הטניס הגדול בעולם. האצטדיון השני בחשיבותו נושא את שמו של לואי ארמסטרונג ובו 10,000 מקומות (לפני שנבנה אצטדיון ארתור אש, היה הוא האצטדיון המרכזי והכיל 18,000 מקומות).

== היסטוריה ==
בתחילה נערכו אליפויות נפרדות לגברים ולנשים. האליפות הראשונה לגברים (יחידים בלבד) נערכה בשנת 1881 בניופורט, מדינת רוד איילנד. היא נקראה אז "האליפות הלאומית של ארצות הברית ליחידים" ורק טניסאים ממועדונים שהשתייכו להתאחדות הטניס הלאומית של ארצות הברית היו רשאים להשתתף בה.
האליפות לזוגות גברים נערכה לראשונה ב-1900 והתקיימה בנפרד מתחרות היחידים.

האליפות הלאומית של ארצות הברית לנשים (יחידות) נערכה לראשונה בשנת 1887 בפילדלפיה, בה זכתה אלן הנזל. שנתיים אחר כך, החלו האליפויות לזוגות נשים ולזוגות מעורבים, שנערכו ביחד עם אליפות הנשים.

רק בשנת 1968 אוחדו חמש האליפויות והתקיימו לראשונה במשותף תחת השם "אליפות ארצות הברית הפתוחה". באותה שנה גם השתתפו שחקנים מקצועניים באליפות בפעם הראשונה. סכום הפרסים עמד אז על כ-100,000 דולר, בהשוואה ל-17 מיליון דולר כיום.

האליפויות מ-1968 עד 1978 נערכו על מגרשי דשא במועדון "ווסט סייד" בשכונת פורסט הילס, קווינס, העיר ניו יורק. מאז 1978 האליפות נערכת בשכונת "פלשינג מדוס".

== קישורים חיצוניים ==

* 

* 

*
קטגוריה:ניו יורק: תחרויות טניס
קטגוריה:תחרויות ספורט בארצות הברית
קטגוריה:תחרויות טניס
ח'דיו

ח'דיו (ערבית: خديوي, טורקית: Hıdiv - משנה לסולטאן) היה תוארם העובר בירושה של שליטי מצרים מתחילת המאה ה-19.

תואר זה החליף את התואר הטורקי ואלי (מושל). עם זאת, רק ב-1867 הכיר הסולטאן העות'מאני אבדילאזיז בתואר זה והעניקו לשליט מצרים דאז אסמאעיל פאשא. מצרים הייתה כפופה לכאורה לאימפריה העות'מאנית אך למעשה הייתה עצמאית לאחר שסבו של אסמאעיל, הוואלי מוחמד עלי, מרד בהצלחה בסולטאן הטורקי.

בנו של אסמאעיל תאופיק פאשא ירש את התואר כמו גם בנו של תאופיק עבאס חלמי השני. עבאס הודח על ידי הבריטים ב-1914 עם כניסת טורקיה למלחמת העולם הראשונה כבת ברית של גרמניה והשימוש בתואר הסתיים עמו. בשנת 1922 לאחר הכרזת העצמאות המצרית נטלו השליטים לעצמם את התואר "מָלִיכּ" (מלך בערבית).

==ראו גם==
* ח'דיוות מצרים

==קישורים חיצוניים==

* 

קטגוריה:מצרים: היסטוריה
קטגוריה:תוארי אצולה
קטגוריה:תארים עות'מאניים
קטגוריה:האימפריה העות'מאנית: חלוקה מנהלית
העקומה הפוטופית

העקומה הפוטופית
העקומה הפוטופית מתארת את יחס השטף האורי שיזוהה בעין האנושית בראייה פוטופית, כלומר ראייה באור יום, ביחס להספק נתון. העקומה מנורמלת כך ששיא גובהה הוא 1. גובה זה מתקבל באורך גל של 555 ננומטר (צבע ירוק).

כדי לחשב את השטף האורי בהינתן הספק (כלומר התפלגות פליטה של מקור אור) מסוים, יש לסכום את מכפלת ההספק הספקטרלי ורגישותה הספקטרלית של העין:

<math>L=683.002 \int^\infin_0 V(\lambda) J(\lambda) d\lambda</math>

כאן <math>\ J</math> הוא ההספק ביחידות ואט, <math>\ V</math> הוא גובה העקומה הפוטופית עבור אורך הגל הנתון ו-<math>\ L</math> הוא השטף האורי המתקבל, ביחידות לומן. בחישובים מעשיים משתמשים לרוב ב-683 בתור מקדם ומזניחים את ה-0.002.

בראייה בחשיכה (ראייה סקוטופית) עקומת הרגישות היא שונה, והמקסימום שלה מוזז לאורכי גל קצרים יותר. גם המקדם של האינטגרל שונה ושווה ל-1746. כלומר, רגישותם של הקנים (חיישני העין לראיית לילה) גבוהה בערך פי 2.5 מזו של המדוכים (החיישנים לראיית יום).

==ראו גם==
*העקומה הסקוטופית
* צבע
*רודופסין

קטגוריה:אופטיקה
אגתה הקדושה

Museo di Capodimonte}} ב[[נאפולי]]
אָגָתָה הקדושה (בלטינית: Sancta Agatha), הייתה נערה מקטניה שבסיציליה שעברה מרטיריום במאה ה-3 לספירה, אחת הקדושות הבתולות המוערכות בנצרות.

לפי האגדה, אגתה, נערה ממשפחת אצולה שנודעה ביפי מראֶהָ, הייתה למושא חיזורי הסנטור הרומאי קווינטיאנוס, בתקופת הרדיפות של הקיסר דקיוס (בסביבות 251 לספירה). הבתולה הנוצרייה, הצדקת, דחתה אותו מיד<ref name=":0">בריאל ברקאי, אלי שילר, נצרות ונוצרים בארץ-ישראל, ירושלים, אריאל: כתב עת לידיעת ארץ ישראל, 2002, עמ' 161.</ref>. כנקמה שלח אותה קווינטיאנוס להתגורר חודש בבית הזונה אפרודיסיה, כדי שזאת תשחית את מידותיה. משלא צלחה מזימתו, העמידהּ למשפט בארמונו והורה לכלוא אותה. כדי לשבור את רוחה גזר עליה עינויים שונים, שהידוע שבהם הוא כריתת שדיה<ref name=":0" />. למרות עזרת פטרוס הקדוש, שהתגלה אליה וריפא את חזה הפצוע, נכנעה לבסוף ומתה. לפי אחת הגרסאות, קווינטיאנוס ציווה לפני כן לגלגל את גופה בגחלים בוערות, והאל גאל אותה מייסוריה ברעידת אדמה.

רק עובדת קיומה והמרטיריום שעברה מקובלים על הכנסייה הקתולית. כל יתר הסיפור נחשב לאגדה, אך הפופולריות של אגתה לא נפגעת כלל מהספקות של המחקר הכנסייתי.

במסורת האיקונוגרפית הנוצרית היא מצוירת לרוב מציגה צלחת שעליה מונחים שדיה<ref name=":0" />. לעיתים נוספת לציור גם הצבת ששימשה בעינוייה. עם זאת, לעיתים לא נלווה לדמותה ענף הדקל המסורתי שמייצג את המרטיריום, אולי בגלל החולשה שמבטא מותה בכלאה.

אגתה משמשת כקדושה המגנה של העיר קטאניה, עיר הולדתה של אגתה לפי אחדות מהמסורות, וכן של המיניקות ויוצקי הפעמונים (ככל הנראה בגלל דמיון צורת הפעמונים לאטריבוט שלה)<ref name=":0" />. כן נהוג להתפלל אליה כדי למנוע שריפות והתפרצויות וולקניות<ref name=":0" />. בעת המודרנית נוסף לה תפקיד הקדושה שמגוננת על החולות בסרטן השד.

יום חגה הוא 5 בפברואר.

==לקריאה נוספת==
* אביעד קליינברג, רגל החזיר של האח ג'ינפרו: סיפורי הקדושים משנים את העולם, זמורה-ביתן, 2000.

==קישורים חיצוניים==
* 
* 

== הערות שוליים ==

קטגוריה:מרטירים
קטגוריה:קדושות נוצריות
קטגוריה:קדושים נוצרים
קטגוריה:אישים שחיו במאה ה-3
ג'ורג' מרדית'

ג'ורג' מרדית (באנגלית: George Meredith; 12 בפברואר 1828 – 18 במאי 1909) היה סופר ומשורר אנגלי.

== ביוגרפיה ==
מרדית' נולד בפורטסמות' באנגליה. הוא התייתם מאימו בהיותו בן חמש. בגיל 14 נשלח לבית ספר של כנסיית האחים המורבים בעיר נויוויד בריינלנד-פפאלץ בגרמניה, שם למד במשך שנתיים. בתחילה למד משפטים כהכנה ללימודי עריכת דין, אך נטש לימודים אלה לטובת כתיבה, זמן קצר לאחר שנשא לאישה את מארי אלן ניקולס, בתו האלמנה של תומאס לאב פיקוק, בשנת 1849. את כתביו הראשונים, שפורסמו לראשונה בכתבי עת, פרסם בספרו "שירים", שפורסם ב-1851 לערך. רעייתו עזבה אותו בשנת 1858 ומתה שלוש שנים אחר כך.

בינתיים החל לכתוב רומנים, וזכה להכרה ראשונה עם הרומן "מבחנו של ריצ'רד פברל". מרדית' נשא לאשה את מארי ווליאמי (Vulliamy) ב-1864 ועבר להתגורר בסארי בדרום אנגליה. הוא המשיך לכתוב רומנים, ובשנים שאחרי כן חזר לכתוב שירה, המושפעת לעיתים מן הטבע.

ב-1905 התקבל למסדר ההצטיינות על ידי אדוארד השביעי.

==קישורים חיצוניים==

* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סופרים בריטים
קטגוריה:משוררים בריטים
קטגוריה:פרה-רפאליטים
קטגוריה:בריטים שנולדו ב-1828

קטגוריה:בריטים שנפטרו ב-1909
קטגוריה:מונצחים בשלט כחול של ארגון המורשת האנגלית
מכבסה

מכבסה ב[[שירות עצמי]]
מכבסה היא מקום מסחרי או תעשייתי בו מרוכזות מספר מכונות כביסה, לעיתים קרובות עם שירותים נילווים כמו ייבוש כביסה, ניקוי יבש, קיפול כביסה וכיוצא באלו.

יש שני סוגים עיקריים של מכבסות:
* מכבסה תעשייתית - מכבסה המשמשת ארגון מסוים, כגון מחנה צבאי, קיבוץ, מפעל, בית מלון וכדומה. מכבסה כזאת מנוהלת על ידי הארגון ונועדה לעובדים או למתגוררים בו; לרוב הכביסה נעשית באמצעות הארגון, כששולח הכביסה איננו עוקב אחרי התהליך מקרוב אלא מתייחס אליו כ"קופסה שחורה"<sup>[שימוש שגוי]</sup> המכבסת את בגדיו. הכבסים עשויים להיות מתוייגים לפי שולחם, באמצעות שם או קוד, מופרדים באמצעות שק כביסה עשוי בד או רשת, או בלתי מתוייגים כלל. כאשר הכבסים אינם מתוייגים, שולח הכביסה אינו מקבל חזרה את הכבסים ששלח, כי אם פריטים חליפיים.
* מכבסה מסחרית - מכבסה זו מופעלת על ידי גורם מסחרי העוסק בתחום, לשירותם של לקוחות המוסרים את בגדיהם לכביסה תמורת תשלום. 
* מכבסה בשירות עצמי - במכבסה כזאת, הצרכן אחראי להפעלת המכונות באופן אישי (אולם לא לתחזוקתן). הפעלת המכונות תבוצע על פי רוב על ידי מטבעות. במכבסות אוטומטיות ייתכן שאין נוכחות פיזית של הגורם המפעיל. מכבסות כאלו נמצאות לרוב באזורים בהם יש בתים רבים ללא מכונות כביסה, למשל במרכזי ערים עם אוניברסיטאות בהם מתגוררים סטודנטים רבים (שלרוב לא מחזיקים בביתם מכונות כביסה), או בבית מלון, לשירות אורחי המלון.
:מכבסה בשירות עצמי תכלול בנוסף למכונות הכביסה גם מכונות לייבוש כביסה, ולפעמים מכונות לרכישת חמרי כביסה כסבון ומרכך כביסה. 

בארצות המערב, המכבסות פועלות כמעט באמצעות מכשירים חשמליים. לעומת זאת, בעולם השלישי עדיין ניתן למצוא מכבסות רבות שבהן בני אדם (כמעט תמיד נשים) מכבסים את הכביסה ביד.
== ראו גם ==
* חדר כביסה
== קישורים חיצוניים ==

קטגוריה:שירותים
קטגוריה:כביסה
בן ציון

בן ציון הוא שם פרטי גברי המשמש גם כשם משפחה, פירוש השם הוא בן של ציון - ירושלים.

השם מוזכר במסכת עדיות כשם של אחד החכמים, יש שפירשו שם שלא נודע שמו וכתבו רק את שם אביו, החיד"א כתב על שם זה "ראיתי שכתב אחד קדוש בכתב יד משם הירושלמי שמי שמתים בניו יקרא לבנו אשר יוולד לו בן ציון ויחיה", הראשון הידוע בשם זה הוא רב בשם "בן ציון צרפתי" המוזכר בשו"ת חיים שאל של החיד"א כאחד ממתפלמסי המקווה בריוויגו בוונציה ה'ש"ס.

==הערות שוליים==

קטגוריה:שמות פרטיים עבריים לגברים
קטגוריה:שמות משפחה עבריים
האגודה הפביאנית

האגודה הפביאנית (באנגלית: Fabian Society) היא תנועה סוציאליסטית בריטית, שמטרתה לקדם את הסוציאליזם על ידי סוציאל-דמוקרטיה, ולא במהפכה. היא ידועה ביותר בשל הפעילות שלה מסוף המאה ה-19 ועד למלחמת העולם הראשונה. האגודה הניחה רבים מהיסודות למפלגת הלייבור הבריטית בתקופה זו והיא קיימת עד היום. אגודות דומות קיימות באוסטרליה ובניו זילנד.

==היסטוריה==
האגודה נוסדה ב-4 בינואר 1884 בלונדון, כענף של אגודה שנוסדה ב-1883 ששמה היה האחווה של החיים החדשים. בין החברים היו המשוררים אדוארד קרפנטר וג'ון דייווידסון, הסקסולוג האבלוק אליס והמזכיר לעתיד, הקווייקר אדוארד ר. פיס. הם רצו לשנות את החברה על ידי הצבת דוגמה של חיים פשוטים, שאחרים יוכלו לחקות. אך כאשר כמה מהחברים רצו להיות גם מעורבים פוליטית, הוחלט לייסד אגודה נפרדת, האגודה הפביאנית. כל החברים יכלו להיות חברים בשתי האגודות. האחווה של החיים החדשים התפרקה בתחילת שנות ה-80 של המאה ה-19, אך האגודה הפביאנית צמחה להיות האגודה האינטלקטואלית חשובה ביותר בבריטניה בתקופה האדוארדית.

מיד לאחר ייסודה היא החלה למשוך אליה אינטלקטואלים רבים שתמכו בסוציאליזם, כולל ג'ורג' ברנרד שו, ה. ג'. ולס, סידני וביאטריס ווב, אנני בזנט, גראהם וואלס, הוברט בלנד, אדית נסביט, סידני אוליבייר ואמלין פנקהרסט. אפילו ברטרנד ראסל נעשה לחבר מאוחר יותר.

הקבוצה, שתמכה בשינוי הדרגתי ולא מהפכני, נקראה - בהצעתו של פרנק פודמור - על שם הגנרל הרומי קוינטוס פאביוס מקסימוס קונקטטור (קונקטטור בלטינית משמעו "המתמהמה") שפיתח את האסטרטגיה הפביאנית - טקטיקה של התשה במקום בקרבות פנים אל מול פנים כנגד הצבא הקרתגי תחת פיקודו של חניבעל.

הסוציאליסטים הפביאנים היו ביקורתיים כלפי מסחר חופשי ותמכו במדיניות הגנה של האינטרסים של בריטניה כנגד מדינות אחרות.

פביאנים רבים השתתפו ביצירת מפלגת הלייבור ב-1900 והחוקה של האגודה, שנכתבה בידי שו, שאבה רבות מהמסמכים המייסדים של המפלגה. בכנס הייסוד של המפלגה היו לאגודה הפביאנית 861 חברים והיא שלחה נציג אחד.

בתקופה שבין מלחמות העולם, הפביאנים מ"הדור השני", כולל הסופרים ר. ה. טוני, ג'ורג' דאגלס הווארד קול והארולד לסקי, המשיכו להוות השפעה חשובה על ההגות הסוציאל-דמוקרטית.

בתקופה זו רבים מהמנהיגים העתידיים של העולם השלישי נחשפו למחשבה הפביאנית; החשוב מביניהם ג'ווהרלל נהרו מהודו, שלאחר מכן הנהיג מדיניות כלכלית עבור חמישית מהאנושות על בסיס הקו הפביאני הסוציאל-דמוקרטי.

==מורשת==
במהלך המאה ה-20 הקבוצה תמיד הייתה משפיעה במעגלי מפלגת הלייבור, עם חברים כמו רמזי מקדונלד, קלמנט אטלי, אנתוני קרוסלנד, ריצ'רד קרוסמן, טוני בן, הרולד וילסון ובתקופה האחרונה - טוני בלייר וגורדון בראון. בן פימלוט היה היושב ראש בשנות ה-90.

בשנים האחרונות קבוצת הפביאנים הצעירים, שנוסדה בשנות ה-60, נעשתה קבוצה חשובה לפעילים צעירים והיה לה חלק בבחירתו של טוני בלייר ב-1994. לאחר תקופה של חוסר פעילות, הפביאנים הסקוטים הצעירים התארגנו מחדש ב-2005.

המהדורה האחרונה של המילון לביוגרפיה לאומית (הכולל את הביוגרפיות של אנגלים מפורסמים בהיסטוריה) כללה 174 פביאנים.

ארבעה מהפביאנים המפורסמים ביאטריס וסידני ווב, ג'ורג' וואלס וג'ורג' ברנרד שו החליטו לייסד את בית הספר הלונדוני לכלכלה בארוחת בוקר ב-4 באוגוסט 1894.

== קישורים חיצוניים ==

* 

* 
* 

קטגוריה:הממלכה המאוחדת: ארגונים
פביאנית
קטגוריה:מונצחים בשלט כחול של ארגון המורשת האנגלית
ידיעה

ידיעה היא ההכרה הוודאית של אדם בכך שטענה מסוימת היא אמיתית. זאת להבדיל מסברה, שהיא האמונה שעובדה מסוימת היא אמת אך ללא ודאות.

הידיעה נשענת על מידע המאוכסן בזיכרון סמנטי, שהוא חלק מהזיכרון מפורש של הזיכרון לטווח ארוך.

==מאפייני הידיעה==

ראשון הפילוסופים שהגדיר ידיעה היה אפלטון. הגדרתו מקובלת, במידה רבה, עד ימינו וכוללת שלושה תנאים הנדרשים על מנת שניתן יהיה לומר שאדם s יודע עובדה מסוימת p:
# s משוכנע ש־p אמיתית – לאדם אין ספק בנכונותה של הטענה.
# p אמיתית – לטענה יש ערך אמת חיובי.
# ל־s יש צידוק באמונתו ש־p – לא די ש־s יסבור שעובדה מסוימת היא אמיתית ובדרך מקרה זה אכן יהיה המצב – על התהליך שהביא את s להאמין בנכונותה של p להיות מקובל, לפי סטנדרטים מסוימים.

בעוד ששלושת התנאים האלה מוסכמים במידה רבה, ואין ויכוח לגבי שני התנאים הראשונים, אין הסכמה לגבי השאלה – מהו הצידוק הנדרש כדי לספק את התנאי השלישי.

רוב הפילוסופים המערביים הסכימו כי כדי לספק את התנאי השלישי הידיעה צריכה להתבסס על היסק לוגי תקף, שהנחותיו גם הן בגדר ידיעות. (על אף שמספר זרמים, בעיקר זרמים מיסטיים והניהיליזם, דחו את הדרישה לרציונליות).

בשנת 1963 הציב הפילוסוף אדמונד גטייה מספר סיטואציות שהציבו בסימן שאלה את תקפותם של שלושת התנאים, בכך שתיארו מקרים בהם התמלאו שלושת התנאים אך השכל הישר יטען כי לא התקיימה ידיעה. דוגמה אחת למקרה כזה:
:אדם משקיף ממרחק על הר, שעל ראשו פסל של סוס. למרגלות הפסל מתגורר עכבר. כאשר נשאל האדם האם יש בעל חיים על ההר, טועה האדם בפסל הסוס וסבור שהוא סוס – ועונה כי אכן יש בעל חיים על ההר.

בדוגמה זו, מתקיימים שלושת התנאים שלעיל – האדם סבור שיש בעל חיים על ההר (הסוס). הטענה 'יש בעל חיים על ההר' היא אמיתית (העכבר). ולאדם יש צידוק בהאמינו שהטענה אמיתית (הוא הסתמך על חוש ראייתו). עם זאת, לכל בר דעת ברור כי לא ניתן לומר בתנאים אלו שהאדם ידע שיש בעל חיים על ההר.

לאור דוגמה זו ודוגמאות דומות לה, טען גטייה כי שלושת התנאים שלעיל הם תנאים הכרחיים לידיעה, אך כנראה שאינם תנאים מספיקים. לאור פרסומיו, החל חיפוש מחודש אחר התנאים המספיקים לידיעה.

אחד הכיוונים למענה לבעיית גטייה היה האינטרנליזם. לפי עמדה זו, על מנת להבטיח את ההצדקה הנדרשת לקיום התנאי השלישי אין להסתמך על היסק לוגי, אלא על בחינת התנאים והתהליכים הפנימיים שהביאו את האדם למסקנה שטענה מסוימת היא אמיתית. כך, צידוק אינטרנליסטי לא ייתלה דווקא בהיסק הלוגי שאיפשר קבלת מסקנה מסוימת, אלא בתהליכים קוגניטיביים ואף ביולוגיים שהובילו לקבלת המסקנה.

==ראו גם==
* ייצוג ידע
* תורת ההכרה
* התגבשות זיכרון

==קישורים חיצוניים==

==הערות שוליים==

קטגוריה:תורת ההכרה
קטגוריה:זיכרון
קטגוריה:למידה
קטגוריה:ידע

la:Gnaritas
אפולו 9

אפולו 9 הייתה המשימה המאוישת הרביעית בתוכנית אפולו. היא שוגרה ממרכז החלל קנדי בפלורידה ב־3 במרץ 1969 על גבי טיל סטורן 5. זו הייתה המשימה הראשונה בה היה רכב ירח מאויש, והיא נועדה לבדוק את תפקודו ותפקוד הצוות בעת תפעול הרכב.

==המשימה==
כ־70 שעות לאחר השיגור, נפרד מודול הירח משאר החללית, התהפך, והתחבר חזרה, כל זאת במסלול סביב כדור הארץ. המשימה הייתה אמורה גם לבדוק יכולות בתחום הפעילות החוץ רכבית, אך עקב מחלתו של שוויקארט, רוב הפעילויות בוטלו. במהלך היום הרביעי למשימה, יצא שוויקארט ממודול הירח, לאחר שרוקן מאוויר, ושהה מחוץ לחללית במשך 47 דקות. באותו זמן, יצא סקוט באופן חלקי מן הפתח של מודול הפיקוד, כאשר הוא עדיין מחובר למערכות תמיכת החיים של המודול. הוא ביצע תצפיות, צילומים, ואסף דגימות תרמיות. שוויקארט אסף גם הוא דגימות תרמיות שהיו צמודות לדופן החיצונית של המודול. מעבר חיצוני ממודול הירח אל מודול הפיקוד לא בוצע, עקב הביטולים שהוזכרו.

במהלך היום השישי בוצעו תמרוני ניתוק ועגינה של מודול הירח, במהלכם הופעלו מנועי התמרון, הנחיתה וההמראה של המודול.

לאחר שביצעה הקפה אחת יותר מהמתוכנן, עקב תנאי מזג אוויר בעייתיים, חזרה המשימה לכדור הארץ כעבור 10 ימים במסלול, ב־13 במרץ, ונחתה באוקיינוס האטלנטי. היא חולצה על ידי ה־U.S.S Guadalcanal.

==הצוות==
===ג'יימס מקדיוויט===

מפקד המשימה. (נולד ב-10 ביוני 1929) יליד שיקגו, אילינוי.

ב־1951 התקבל לחיל האוויר האמריקאי, שם ביצע 145 משימות קרביות במהלך מלחמת קוריאה, במטוסי F-80 ו־F-86. הוא בוגר בית הספר לטייסי ניסוי של חיל האוויר האמריקאי וקורס טייסי מחקר אירוספייס של חיל האוויר. הוא שירת כטייס ניסוי בבסיס חיל האוויר אדוארדס בקליפורניה.

ב־1959 קיבל תואר בוגר במדעים בהנדסת תעופה מאוניברסיטת מישיגן.

בשנת 1962 נבחר על ידי נאס"א כאסטרונאוט. היה מפקד ג'מיני 4, ביוני 1965, ובמרץ 1969 היה מפקד אפולו 9.

===ראסל שוויקארט===

טייס נחתת הירח. לפני שהצטרף לנאס"א שירת כטייס בחיל האוויר האמריקאי והמשמר הלאומי, משנת 1956 עד שהצטרף לנאס"א.

בוגר במדעים בהנדסה אווירונאוטית ומוסמך במדעים באווירונאוטיקה ואסטרונאוטיקה של המכון הטכנולוגי של מסצ'וסטס. למד במעבדה לאסטרונומיה ניסויית של המכון, ועבודתו שם כללה מחקרים בפיזיקה של האטמוספירה העליונה, מעקב אחרי כוכבים, וייצוב של תמונות של כוכבים.

היה אחד מ־14 האסטרונאוטים שנבחרו באוקטובר 1963, בקבוצה השלישית. לאחר משימת אפולו 9, היה מפקד גיבוי של משימת סקיילאב הראשונה ב־1973.

===דייוויד סקוט===

טייס תא הפיקוד. ב־16 במרץ 1966 שוגר עם ניל ארמסטרונג למשימת ג'מיני 8, שהייתה המשימה הראשונה בה התחברו שני כלי רכב חלליים במסלול. לאחר משימת אפולו 9, היה מפקד הגיבוי של אפולו 12. טיסת החלל השלישית שלו הייתה במשימת אפולו 15, ששוגרה ב־26 ביולי 1971. במסגרת משימה זו נחת על פני הירח יחד עם ג'יימס אירווין, וביצע מגוון פעילויות.

===צוות גיבוי===
* צ'ארלס קונראד הבן - מפקד
* ריצ'רד גורדון - טייס
* אלן בין - טייס יחידת נחיתה

==קישורים חיצוניים==

*[https://www.nasa.gov/wp-content/uploads/static/history/alsj/a410/A09_PressKit.pdf דיווח לעיתונות] (PDF)
* [http://www.spacefacts.de/mission/english/apollo-9.htm תיאור המשימה]
* איתי נבו, [https://davidson.weizmann.ac.il/online/sciencehistory/המבחן-הראשון-של-רכב-הירח המבחן הראשון של רכב הירח], מדור "היום לפני במדע" באתר של מכון דוידסון לחינוך מדעי, 3 במרץ 2019

אפולו 09
הלנה פפאריזו

הלנה פפאריזו (ביוונית: Έλενα Παπαρίζου; נולדה ב-31 בינואר 1982) היא זמרת ופזמונאית יוונייה-שוודית, זוכת תחרות האירוויזיון 2005.

==ביוגרפיה==
פפאריזו נולדה וגדלה בגטבורג שבשוודיה להורים יוונים, ועל כן דוברת שוודית ואת השפות הרשמיות של מדינות סקנדינביה. היא עברה ליוון בשנות העשרים לחייה, שם הקימה את ההרכב "אנטיק". הרכב זה ייצג את יוון באירוויזיון 2001 שנערך בדנמרק עם השיר "I Would Die for You". השיר הגיע למקום השלישי.

בשנת 2003 התפרקה "אנטיק". בסוף השנה הוציאה פפאריזו סינגל סולו ראשון (Anapantites Klisis) שהצליח מאוד ביוון. באביב 2004 הוציאה את אלבום הסולו הראשון שלה Protereotita. כמה משירי האלבום הפכו להיטים במצעדי יוון. מכירות האלבום התגברו בעקבות זכייתה של פפאריזו באירוויזיון (להלן) והוא הגיע למעמד אלבום פלטינה כפול.

בשנת 2005 נבחרה פפאריזו לייצג את יוון בשנית בתחרות האירוויזיון. באירוויזיון 2005 שנערך בקייב התמודדה הלנה עם השיר "My Number One" (מספר אחת שלי). את מילות השיר באנגלית כתבו כריסטוס דנטיס ונטליה גרמאנו. הווידאו-קליפ של השיר צולם בכל רחבי אירופה. בתחרות עצמה זכתה הלנה במקום הראשון עם 230 נקודות. היה זה ניצחונה הראשון של יוון בתחרות, ובעקבותיו נערכה תחרות האירוויזיון ביוון, לראשונה בתולדותיה, בשנת 2006. בעקבות הזכייה הפכה פפאריזו לכוכבת בינלאומית.

בשנת 2014 השתתפה פפאריזו במלודיפסטיבלן 2014, תחרות הקדם-אירוויזיון השוודית, והתחרתה בה עם השיר Survivor. השיר הגיע לשלב גלגל ההצלה, ומשם עלה לגמר וסיים במקום הרביעי.

הלנה הייתה אמורה לייצג את קפריסין באירוויזיון 2018 עם השיר Fuego וגם הקליטה את הביצוע שלה לשיר, אך החליטה לוותר על ייצוג קפריסין באירוויזיון, והשיר הועבר לזמרת אלני פוריירה.

==קישורים חיצוניים==

* [http://www.helenapaparizou.com/eng/news/ האתר הרשמי של פפאריזו]
* [http://www.anysonglyrics.com/lyrics/h/Helena-Paparizou/My-Number-One-Lyrics.htm מילות השיר "My Number One"]

קטגוריה:זמרות-יוצרות שוודיות
קטגוריה:זמרות פופ שוודיות
קטגוריה:זמרים השרים ביוונית
קטגוריה:דוגמניות שוודיות
קטגוריה:משתתפי אירוויזיון 2001
קטגוריה:משתתפי אירוויזיון 2005
קטגוריה:משתתפי מלודיפסטיבלן 2014
קטגוריה:נציגי יוון באירוויזיון
קטגוריה:זוכי האירוויזיון
קטגוריה:זוכי פרס המוזיקה של MTV אירופה
קטגוריה:זוכי פרס אריון למוזיקה
קטגוריה:מתחרי רוקדים עם כוכבים (שוודיה)
קטגוריה:מהגרים משוודיה
קטגוריה:ילידות 1982
ג'יימס מקדיוויט

ג'יימס אלטון "ג'ים" מקדיוויט (באנגלית: James Alton McDivitt; 10 ביוני 1929 – 13 באוקטובר 2022) היה בריגדיר גנרל בחיל האוויר של ארצות הברית, טייס חלל בתוכנית אפולו וג'מיני. נולד בשיקגו, אילינוי.

==השכלה==
ב-1959 קיבל תואר בוגר במדעים בהנדסת תעופה מאוניברסיטת מישיגן.

==שירות צבאי==
ב-1951 התקבל לחיל האוויר האמריקאי. ב־1952 סיים את בית הספר לטיסה, ונשלח לקוריאה, שם ביצע 145 משימות קרביות במהלך מלחמת קוריאה, במטוסי F-80 ו־F-86 בטייסת ההפצצה ה־35. שב לארה״ב בספטמבר 1953 ושירת בטייסת היירוט ה־19 כטייס ועוזר קצין מבצעים. בנובמבר 1954 למד בבית הספר לטיסה מתקדמת של חיל האוויר, וביולי 1955 הוצב בטייסת היירוט 332 בניו ג'רזי כטייס, קצין מבצעים, ומאוחר יותר כמפקד טיסה. ב־1957 יצא ללימודים באוניברסיטת מישיגן במסגרת המכון הטכנולוגי של חיל האוויר.

היה בוגר בית הספר לטייסי ניסוי של חיל האוויר האמריקאי וקורס טייסי מחקר אירוספייס של חיל האוויר. הוא שירת כטייס ניסוי בבסיס חיל האוויר אדוארדס בקליפורניה.

==שירות בנאס"א==
בספטמבר 1962 נבחר על ידי נאס"א כאסטרונאוט. בין 3 ל־7 ביוני 1965 היה מפקד ג'מיני 4. במשימה זו ביצע פעילות חוץ רכבית. במשימת ג'מיני 5 היה "קפקום", איש הקשר בין הקפסולה (החללית) לחדר הבקרה. ב־3 במרץ 1969 שוגר למשימת אפולו 9 כמפקד המשימה.

במאי 1969 מונה למנהל פעולות נחיתה על הירח, והוביל צוות שתכנן את תוכנית המחקר הירחי, ותכנן מחדש את החללית על מנת להשיג משימה זו. באוגוסט אותה שנה מונה למנהל תוכנית החללית אפולו, והיה מנהל התוכנית של אפולו 12, 13, 14, 15 ואפולו 16.

==לאחר נאס"א==
פרש מחיל האוויר בדרגת בריגדיר-ג'נרל (תת-אלוף) ביוני 1972. מונה לסגן נשיא מינהלי לעניינים תאגידיים בחברת קונסומר פאוואר. במרץ 1975 מונה לסגן נשיא של חברת פולמן, ובאוקטובר אותה שנה מונה לנשיא חטיבת הסטנדרטים של פולמן, חטיבת קרונות הרכבת, ומאוחר יותר קיבל אחריות על החכרה, הנדסה ובניה בחברה. חברה זו היא היצרן הגדול ביותר של קרונות רכבת בארצות הברית.

בינואר 1981 מונה לסגן נשיא בכיר לניהול אסטרטגי בחברת רוקוול. חברה זו ייצרה בעבר את מנועי הסטורן 5, ואת מעבורת החלל. פרש לגמלאות באפריל 1995.

נפטר ב-13 באוקטובר 2022.

==אותות ועיטורים==
* דוקטור לשם כבוד במדעי אסטרונאוטיקה מאוניברסיטת מישיגן, 1965
* דוקטור לשם כבוד במדעים מאוניברסיטת סטון-הול, 1969
* דוקטור לשם כבוד במדעים מאוניברסיטת מיאמי באוהיו, 1970
* דוקטור לשם כבוד במשפטים מאוניברסיטת מזרח מישיגן, 1975
* מדליית צ'ונג מו מקוריאה הדרומית.
*מדליית השירות המצוין של חיל האוויר (פעמיים)
*צלב התעופה המצוינת (4 פעמים)
*מדליית האוויר (5 פעמים)

ועוד אותות הצטיינות אחרים מנאס"א ומחיל האוויר האמריקאי.

== קישורים חיצוניים ==

* 
* 

קטגוריה:אסטרונאוטים אמריקאים
קטגוריה:בוגרי אוניברסיטת מישיגן
קטגוריה:טייסי חיל האוויר של ארצות הברית
קטגוריה:גנרלים בחיל האוויר של ארצות הברית
קטגוריה:תוכנית ג'מיני
קטגוריה:תוכנית אפולו
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מעוטרי מדליית השירות המצוין של חיל האוויר
קטגוריה:טייסי ניסוי אמריקאים
קטגוריה:חברי היכל התהילה הלאומי לתעופה
קטגוריה:שיקגו: אישים
קטגוריה:אמריקאים שנולדו ב-1929
קטגוריה:אמריקאים שנפטרו ב-2022
גן נר

בית מגורים חדש ביישוב, 12/06
לוח אבן המציין את הלורד ג'אנר, 12/06
גַּן נֵר הוא יישוב קהילתי השוכן בשיפולי הר גיבורים שבגלבוע, בתחום השיפוט של מועצה אזורית הגלבוע. היישוב נוסד בשנת 1987 על ידי קבוצת משפחות ממושבי הסביבה.

ביישוב מתגוררים כ-2,700 תושבים (נכון לשנת 2022).

==היסטוריה==
היישוב הוקם כדי לתת פתרון מגורים לבני מושבי חבל תענך.<ref></ref>

היישוב נקרא על שמו של הלורד הבריטי בארנט ג'אנר (; 1892–1982) שהיה נשיא ועד שליחי הקהילות והפדרציה הציונית של בריטניה. משפחת ג'אנר, שתרמה כספים רבים לפיתוח היישוב, ביקשה להנציח את אבי המשפחה. 

ביישוב קיימות שתי קבוצות התיישבות: גן נר א' הממוקמת באזור הבתים הראשונים של היישוב ונמצאת במיקום גבוה יותר, וגן נר ב' החדשה יותר ושוכנת במקום נמוך יותר. בשנת 1995 החלה בנייתה של שכונה חדשה ביישוב, היא גן נר צפונית.

מרבית התושבים כיום הם בני הקיבוצים או מהמושבים באזור. היישוב מונה 650 משפחות שעיקר פרנסתן מעבודה במפעלים מקומיים וכן בעלי מקצועות חופשיים. מרבית התושבים עובדים מחוץ ליישוב.

היישוב מנוהל על ידי ועד מקומי, שבראשו עומד רוני חיון.

==פנאי ותרבות==
מתקיימות פעילויות חברתיות לילדי היישוב והוריהם בחופשות ובחגים. התושבים נהנים מפעילות של מתנ”ס גלבוע.

ביישוב קיים היכל הספורט גן נר, היכל הכדורסל המשמש את קבוצת הפועל גלבוע גליל במשחקיה הביתיים. כשנחנך האולם בשנת 2008 הוא הכיל 900 מקומות ישיבה, כשבשנת 2010 עבר האולם שיפוצים ותכולתו גדלה ל-2,057 מקומות ישיבה, כדי לאפשר לקבוצה לארח משחקים במסגרת ה"יורוקאפ". בפועל האולם לא אושר למשחקים בליגת ה"יורוקאפ", משום שהרף הבסיסי שנדרש היה לפחות 3,000 מקומות לקהל הצופים. מכיוון שהאולם לא אושר לאירוח משחקי הבית של קבוצת הפועל גלבוע גליל, היא ויתרה על השתתפות בליגת ה"יורוקאפ".

==קישורים חיצוניים==

* 
*
*[https://web.archive.org/web/20080529215126/http://www.atar-inter.net/site/detail/detail/detailDetail.asp?detail_id=234380 גן נר] - באתר המועצה האזורית הגלבוע

==הערות שוליים==

קטגוריה:ישראל: יישובים קהילתיים
קטגוריה:ישראל: יישובים הקרויים על שם אישים
קטגוריה:יישובים שהוקמו ב-1987
קטגוריה:הגלבוע: יישובים
אוהד כהן

אוהד כהן (נולד ב-10 ביוני 1975) הוא כדורגלן עבר ישראלי ששיחק בעמדת השוער, וכיום מאמן השוערים של קבוצת הפועל כפר סבא.

== קריירה ==
כהן גדל במחלקת הנוער של מכבי פתח תקווה ולאחר מכן שיחק בהפועל מחנה יהודה, הפועל בית שאן, בית"ר ירושלים, הפועל פתח תקווה והפועל כפר סבא.

בשנת 2005 שיחק כהן במדי נבחרת ישראל במשחק ידידות לא רשמי מול צסק"א מוסקבה מליגת העל הרוסית. כהן זומן פעמים נוספות לסגל הנבחרת, אך לא זכה להופיע במדיה במשחק רשמי.

לאחר שחזר לקדנציה נוספת במכבי פתח תקווה, שיחק בה שנים ארוכות ושימש לעיתים קרובות כקפטן הקבוצה. לקראת חלון ההעברות של ינואר 2010 הוחלט לשחרר את כהן, והוא חתם בהפועל חיפה. ביוני 2010 חתם כהן בהפועל באר שבע, שם נקלע לעימות עם אוהדי הקבוצה.

בקיץ 2011 חתם כהן בקבוצת הפועל ראשון לציון לאחר שזו עלתה לליגת העל, אולם בסוף אותה עונה ירד כהן עם הקבוצה לליגה הלאומית. בקיץ 2012 חתם בקבוצת הפועל רעננה מהליגה הלאומית. כהן סייע לקבוצה לסיים במקום השני בטבלה ולהעפיל לליגת העל.

לקראת עונת חזר כהן לקדנציה שנייה בקבוצת הפועל כפר סבא, לאחר שירדה לליגה א'. בעונתו הראשונה בקבוצה העפיל עמה לליגה הלאומית, ובתום עונת העפיל עמה לליגת העל. ב-19 במאי 2016, בהיותו בן 41, הודיע על פרישה ממשחק פעיל.

ב-25 במאי 2016 מונה למאמן השוערים בקבוצת הפועל כפר סבא.

במקביל לקריירת הכדורגל, למד כהן משפטים ובשנת 2008 הוסמך כעורך דין.

==קישורים חיצוניים==

==הערות שוליים==

קטגוריה:שוערי כדורגל ישראלים
קטגוריה:כדורגלני מכבי פתח תקווה
קטגוריה:כדורגלני הפועל מחנה יהודה
קטגוריה:כדורגלני הפועל בית שאן
קטגוריה:כדורגלני בית"ר ירושלים
קטגוריה:כדורגלני הפועל פתח תקווה
קטגוריה:כדורגלני הפועל כפר סבא
קטגוריה:כדורגלני הפועל חיפה
קטגוריה:כדורגלני הפועל באר שבע
קטגוריה:כדורגלני הפועל ראשון לציון
קטגוריה:כדורגלני הפועל רעננה
קטגוריה:מאמני שוערים ישראלים
קטגוריה:עורכי דין ישראלים
קטגוריה:פתח תקווה: כדורגלנים
קטגוריה:ישראלים שנולדו ב-1975
אלקטרודה

אלקטרודה המשמשת בריתוך קשת
אלקטרודה היא מוליך חשמלי המשמש ליצירת מגע עם תווך לא מתכתי של מעגל חשמלי (כגון מוליך למחצה, אלקטרוליט או ואקום). את המונח טבע המדען מייקל פאראדיי מצירוף המילה אלקטרון עם המילה היוונית "הודוס" שמשמעה "דרך". על מנת שהתווך יהווה חלק ממעגל חשמלי עליו להיות במגע עם לפחות שתי אלקטרודות.

האנודה (מלשון אניון) היא האלקטרודה בה מתרחשת תגובת חמצון, והקתודה (מלשון קטיון) היא זו שבה מתרחשת תגובת חיזור. בתא גלווני או בסוללה שמספקים חשמל האלקטרודה שהמתח החשמלי שלה שלילי יותר נקראת אנודה, והאלקטרודה החיובית נקראת קתודה. כשמחברים את שתי האלקטרודות בעזרת תיל מתכת, האלקטרונים זורמים מהאנודה לקתודה. בתא אלקטרוליטי שדרכו מזרימים זרם חשמלי על מנת לבצע אלקטרוליזה האנודה היא האלקטרודה החיובית ואילו הקתודה היא האלקטרודה השלילית. באופן דומה ברכיבים אלקטרוניים כמו דיודה נהוג לסמן את הקתודה ב"מינוס" ("-") ואת האנודה ב"פלוס" ("+").[https://www.electrical4u.com/diode-working-principle-and-types-of-diode/]

אם התווך מכיל חלקיקים טעונים חשמלית והמתח החשמלי בין האלקטרודות גבוה דיו על מנת להניעם, יזרמו חלקיקים בעלי מטען חשמלי שלילי (אלקטרונים או אניונים) מן התווך אל האנודה, בעוד חלקיקים בעלי מטען חשמלי חיובי (קטיונים) יזרמו מן התווך אל הקתודה.

בתאים אלקטרוכימיים אפשר שתגרם תגובת חיזור של החומר ממנו עשויה האנודה, ותגובת חמצון של החומר ממנו עשויה הקתודה. כדי למנוע זאת מצפים את חוט הכסף שממנו האלקטרודה עשויה בכסף כלורי המחליף יונים עם התמיסה שממנה נרשם האות החשמלי.

==שימושים נפוצים==
במחקר בתחום אלקטרופיזיולוגיה משתמשים באלקטרודות לרישום האותות החשמליים הנוצרים בתבחינים ביולוגים. ברישום מאבר שלם משתמשים באלקטרודות שטח הרושמות אותות הנוצרים באיבר כולו. האלקטרודות מונחות במספר מקומות על פני העור, במקביל לאבר והתגובה החשמלית של האיבר מושווה מאלקטרודות שונות על ידי מגבר או מחשב. לדוגמה שיטות של אלקטרואנצפלוגרם למדידת זרמים במוח, או אלקטרוקרדיוגרם למדידת זרמים מהלב. ברישום תוך תאי משתמשים בצינורות זכוכית הנמתחות בחום בעזרת מכשיר ייעודי עד לקוטר של כמיקרון. גודל זה מאפשר את חדירת האלקטרודה לדרך קרום התא ורישום של הבדל פוטנציאלים בינו לבין אלקטרודה המונחת בתווך החוץ-תאי. הערכים האופייניים נעים בין 40 מילי וולט ל 70 מילי וולט. תוך האלקטרודה ממולא בתמיסת מלח אשר היונים שלו מהוים את נושא המטען החשמלי ומחליפים יונים עם הסביבה התאית. 

המחקר האלקטרופיזיולוגי מתמחה בווריאציות רבות של אלקטרודות שאחד המעניינים שבהם היא האלקטרודה לקיבוע פיסה המוכנה בשיטה רבת שלבים. לאחר מתיחת אלקטרודת הזכוכית בעוצמה מוגדרת תחת תיל לוהט, מחליקים את חוד האלקטרודה בעזרת חום ויוצרים קצה עגול בקוטר של מספר מיקרונים (או פחות) עם פני שטח חלקים. בעזרת לחץ שלילי קל מצמידים אותו לקרום התא ועקב תכונות של קרום התא הוא נצמד לזכוכית באטימה שערכה ההתנגדותי הוא של מיליארדי אוהמים. בעקבות כך זרמים בגובה של פיקו אמפרים נרשמים מתוך תעלות יוניות בודדות המצויות בקרום ה"לכוד" על ידי האלקטרודה.

==קישורים חיצוניים==

# https://www.electrical4u.com/diode-working-principle-and-types-of-diode/
* 

קטגוריה:חשמל
קטגוריה:אלקטרוכימיה
Octavarium

Octavarium הוא אלבום שיצא לאור בשנת 2005 בידי להקת הפרוג מטאל Dream Theater.
האלבום עוסק במספר 8, במעגלים ובדברים שחוזרים על עצמם בכלל. בשיר האחרון, שהדיסק נקרא על שמו, יש חלקים מהשירים הראשונים שבדיסק, חלקים אינסטרומנטליים משירים אחרים של Dream Theater מדיסקים קודמים, וקטעי שירה שמורכבים כולם רק משמות שירים של להקות שהשפיעו על הלהקה.
"sailing on the seven seize the day tripper diem's ready
jack the ripper owens wilson phillips and my supper's ready
lucy in the sky with diamond dave's not here I come to save the
day for nightmare cinema show me the way to get back home again" - קטע מ-Octavarium.
בדיסק הזה ניכרות ההשפעות של Yes, Pink Floyd, Genesis, Led Zeppelin ועוד להקות רוק אחרות על Dream Theater. בנוסף לזאת, השיר Never Enough מושפע מאוד מלהקת הרוק הבריטית Muse.
באלבום Octavarium, להקת Dream Theater סוגרת את החוזה שלה עם חברת התקליטים Elektra Records.
השיר הראשון שפותח את האלבום נקרא "The Root of All Evil" ובו החלקים השישי והשביעי של הסאגה "Twelve-step Suite" שנקראים "Ready" ו- "Remove".

== השירים באלבום ==
<div style="direction: ltr;">
{|border=0
|-
|
#The Root of All Evil (8:25)
#The Answer Lies Within (5:33)
#These Walls (7:37)
#I Walk Beside You (4:29)
#Panic Attack (8:14)
#Never Enough (6:47)
#Sacrificed Sons (10:43)
#Octavarium (24:00)
|}
</div>

== השתתפו באלבום ==
* ג'יימס לאברי - שירה וכלי הקשה 
* ג'ון פטרוצ'י - גיטרה וקולות רקע
* מייק פורטנוי - תופים, כלי הקשה וקולות רקע
* ג'ון מיונג - גיטרה באס
* ג'ורדן רודס - קלידים, Lap steel guitar ו- Continuum

== קישורים חיצוניים ==
* 

[http://www.metalist.co.il/AlbumReviewPrivate.asp?id=234 ביקורת של טל רודס על הדיסק Octavarium]

קטגוריה:אלבומי דרים ת'יאטר
קטגוריה:אלבומים באנגלית
שיטה סלילנית

שיטה סלילנית (שם מדעי: Acacia raddiana) היא עץ מדברי, קוצני, מסוג שיטה, הצומח בר בערבה ובחלקים מהנגב.

== מאפיינים ==
לשיטה שורשים ארוכים ומסתעפים, המאפשרים לה לנצל מי תהום הנמצאים בעומק הקרקע. שורשי השיטה יכולים להגיע לעומק של 10 מטרים.
תרמילי השטה הסלילנית
מספר רב של בעלי חיים מתגוררים על השיטה הסלילנית בצורת קיום טפיל פונדקאי.

בעונת הקיץ משירה השיטה עלים רבים ועומדת בשלכת קיץ חלקית.

בסתיו מתפתחים על ענפיה פרחים לבנבנים מדיפי ריח ובעלי צוף. חרקים רבים נמשכים אל הפרחים.

פירות השיטה הם תרמילים מסולסלים, ובתוכם ישנם זרעים קטנים וקשים. את זרעי השיטה מפיץ בעיקר צבי הנגב.

הצל שמטילים ענפי השיטה מגן על היצורים החיים המתקיימים בסביבתה מפני קרינת השמש החזקה. בין הענפים ומתחת לנוף העץ שוררת טמפרטורה נמוכה יותר מהטמפרטורה שבסביבה.

שיטה סלילנית היא צמח מוגן בישראל. העץ הוא בית הגידול של העש עשקוץ השיטים.

לפי הספרות הבוטנית שיטה סלילנית היא צמח אלרגני.

==קישורים חיצוניים==

==הערות שוליים==

קטגוריה:המזרח התיכון: עצים
קטגוריה:צפון אפריקה: עצים
קטגוריה:מימוסיים
קטגוריה:ארץ ישראל: מימוסיים
קטגוריה:ערכי טבע מוגנים בישראל: צמחים
קטגוריה:ארץ ישראל: צמחים אלרגניים
קטגוריה:צמחייה מדברית
שחור-זנב

שחור-זנב בשדה בוקר
שְׁחוֹר-זָנָב (שם מדעי: Oenanthe melanura) הוא ציפור שיר מדברית, החיה בעיקר באזורים מדבריים בצפון אפריקה, המזרח התיכון (לרבות ישראל) וחצי-האי ערב. בתי-הגידול המועדפים עליה הם מדבריות סלעיים ומדרונות הרים. בישראל היא מצויה בעיקר בסוואנות שיש בהם עצי שיטה רבים.

== מאפיינים ==
אורכו של שחור-הזנב כ-14 ס"מ. הוא קרוי על-שם זנבו השחור, בעזרתו הוא מצנן את עצמו. שאר גופו אפור-כחלחל (באוכלוסיית המזרח התיכון) או אפור-חום (באוכלוסיית צפון אפריקה). הזכר והנקבה זהים זה לזה במראם. השיר אותו משמיע שחור-הזנב הוא מעין "צ'ורלי... טרולו... צ'ורלי... טרולו..." מלנכולי, וקריאתו היא גרסה מקוצרת של שיר זה.

שחור-הזנב ניזון בעיקר מחרקים, אותם הוא תופס על הקרקע, ומפירות. זהו מין שלא חושש מהאדם. בישראל הציפור נפוצה בעיקר באזורי הערבה והנגב. אלו אזורים צחיחים, ותנאי האקלים בהם מתאימים לשחורי-הזנב.

שחורי-הזנב מונוגמיים, והזוגות נשארים בטריטוריית הרבייה שלהם לאורך כל השנה. הקן נבנה על ידי הנקבה בלבד, ועשוי להיות ממוקם בין סלעים גדולים, בחריץ ביניהם או במחילה נטושה. הקן עשוי מעשב, עלים ושערות שנשזר לצורה דמוית-כוס. הנקבה בדרך כלל מקיפה את הקן בחלוקי נחל קטנים. היא מטילה 3–4 ביצים מנוקדות בנקודות אדומות-חומות, בעוד כל ביצה מוטלת בהפרש של כיום מהאחרת. אורך הביצים כ-19.6 מ"מ על 14.7 מ"מ, ומשקלן כ-2.26 ג'. הנקבה דוגרת עליהן במשך כ-13 עד 14 ימים עד בקיעתן. שני ההורים מאכילים את הגוזלים, שפורחים מהקן כ-14 ימים לאחר בקיעתם. בדרך כלל, זוג יכול לגדל רק 3 גוזלים בשנה.

לפי מחקר שבוצע באזור הערבה, הסיבה העיקרית לנטישת הקינים היא טריפת הגוזלים על ידי קוצנים זהובים ומצויים.

בעבר, המין הוגדר בסוג נפרד - Cercomela, אך מחקרים אחרונים איחדו אותו עם הסוג סלעית.

== תיאור ותת-מינים ==
אורכו של שחור-הזנב הוא כ-14 ס"מ בממוצע, ומוטת כנפיו נעה בין 23 ל-27 ס"מ. משקלו כ-15 גרם. גבו ועורפו של תת-המין השלט (melanura) אפורים בהירים-כחלחלים, בעוד כנפיו כהות יותר והביב והזנב שחורים. הבטן וחלקן התחתון של הכנפיים לבנים-אפרפרי, בעוד המקור והרגליים שחורים. צבע נוצותיהם של תת-המינים האפריקניים lypura ו-airensis בעל גוון חום, בשונה מהשאר.

ישנם שישה תת-מינים:
* O. m. melanura - צפון-מזרח מצרים, ישראל, ירדן ומרכז ערב הסעודית.
* O. m. neumanni - דרום-מערב ערב הסעודית, תימן ועומאן.
* O. m. lypura - מצפון-מרכז סודאן לאריתריאה.
* O. m. aussae - צפון-מזרח אתיופיה, ג'יבוטי וצפון סומליה.
* O. m. airensis - מצפון ניז'ר לדרום סודאן.
* O. m. ultima - מזרח מאלי ומערב ניז'ר.

==קישורים חיצוניים==

* [http://www.tiuli.com/animal_info.asp?animal_id=260 שחור-הזנב] - אגדות ומידע מפורט מתוך האתר [http://www.tiuli.com טיולי - טיולים מסלולי טיול]

== הערות שוליים ==

קטגוריה:בעלי חיים שתוארו ב-1824
קטגוריה:חטפיתיים
קטגוריה:ארץ ישראל: חטפיתיים
קטגוריה:טקסונים שתוארו בידי קונרד יאקוב טמינק
פרשת תזריע

[[קורבן יולדת]]
פָּרָשַׁת תַזְרִיעַ היא פרשת השבוע הרביעית בספר ויקרא. לפי החלוקה לפרקים, היא מתחילה ב ומסתיימת ב. 

חלקה הראשון של הפרשה עוסק בדיני יולדת זכר ונקבה. בחלק זה מופיעים דיני הטומאה והטהרה של היולדת, והקרבנות שעליה להביא למקדש. כמו כן מוזכרת מצוות ברית מילה הנערכת ביום השמיני ללידת בן זכר. בחלק השני של הפרשה מופיעים בהרחבה דיני צרעת. הן צרעת אדם על סוגיה השונים והן צרעת הבגד. 

בשנים שאינן מעוברות קוראים את פרשת תזריע ביחד עם הפרשה שאחריה, פרשת מצורע, סמוך לראש חודש אייר. בשנים מעוברות היא נקראת לבדה. בשנים המעוברות מסוג השג, החא, בשז וגכז קוראים את פרשת תזריע עם פרשת החודש.

==תוכן הפרשה==
===דיני יולדת=== 
====דיני טומאה וטהרה ביולדת====
בהקשר זה מנויות שלוש מצוות: טומאת היולדת, האיסור לטמא לאכול קדשים וקרבן יולדת. אישה שילדה זכר נטמאת לשבוע, לאחר מכן טובלת וכל דם שתראה לאחר מכן בתוך שלושים ושלושה ימים יהיה דם טהור ולא יאסור אותה על בעלה. ביולדת נקבה היא נטמאת למשך שבועיים ולאחר שטובלת, כל דם שתראה בתוך שישים ושישה ימים יהיה טהור. בשלשים ושלשה ימי הטהרה לזכר ושישים ושישה לנקבה, האשה עדיין נחשבת לטמאה לענייני המקדש וקודשיו.
====דיני קורבן היולדת====
לפי הפרשה, על יולדת להביא קורבן לבית המקדש, בזמן שהוא קיים, לאחר תום ימי הטהרה. הקרבת הקורבן היא מצוות עשה מתוך תרי"ג מצוות. קורבן היולדת מתיר לאישה לאכול בשר קורבן, או להיכנס אל בית המקדש, דברים שאסורים לה משעה שילדה. קורבן היולדת מובא 40 יום לאחר לידת בן, ו-80 יום לאחר לידת בת.

הקורבן מתחלק לשני חלקים - עולה וחטאת. לקורבן העולה מביאה האישה כבש בן שנה, ואם היא ענייה, היא מביאה תור או בן יונה. לקורבן החטאת מביאה האישה תור או בן יונה, בין ענייה ובין עשירה.

===דיני צרעת===
====דיני נגעי אדם====
בנגעי צרעת בעור האדם כלולים
שאת, בהרת, מחיה, שחין ומכוה. וכן דיני צרעת בשער הראש והזקן ("נתק"). בהקשר זה מנויות שלוש מצוות: טומאת מצורע, האיסור לגלח את הנתק והכרזת המצורע על טומאתו.

====דיני צרעת הבגד====
צרעת הבגד הם נגעים המופיעים על בגדים הגורמים להם להיטמא על ידי כך שכהן רואה את הנגע וקובע שהבגד טמא. לנגעי בגדים דינים שונים מנגעי אדם ונגעי בתים וצבעיהם הם ירוק ואדום חזקים. תהליך הטמאות הבגד כולל כמה שלבים וכמה תוצאות אפשריות - הבגד יכול להטהר לגמרי או חלקית (רק מקום הנגע נקרע מהבגד) או שכולו נטמא ונשרף.

נוהגים בדיני צרעת הבגד רק בזמן שיש כהנים שבקיאים בנגעים.

==תאריכי הקריאה==
השבת בה קוראים את פרשת תזריע יכולה לחול בתשעה תאריכים שונים.

יחד עם פרשת מצורע:
*שנת גכה ושנת בשה - א' באייר
*שנת בחג ושנת זשג - ג' באייר
*שנת זחא ושנת השא - ה' באייר
*שנת הכז - בארץ ישראל כ"ט בניסן, בחוץ לארץ ו' באייר
בנפרד:
*שנת השג - כ"ז באדר ב'
*שנת החא - כ"ט באדר ב'
*שנת גכז ושנת בשז - א' בניסן
*שנת בחה ושנת זשה - ג' בניסן
*שנת זחג - ה' בניסן

==הפטרה==
מפטירים בספר מלכים ב', מ עד , בסיפור ריפוי צרעת נעמן על ידי אלישע. בנוסח רומניא הפטירו , חזרו על . 
הפטרת תזריע היא בין ההפטרות הנדירות. בשנה פשוטה היא מחוברת תמיד לפרשת מצורע ולכן קוראים את הפטרת מצורע (בשנת גכה ושנת בשה את הפטרת שבת ראש חודש, ובשנת הכז בארץ ישראל את מחר חודש). בשנה מעוברת היא נקראת בנפרד, אך במרבית השנים היא חלה בפרשת החודש ולכן נקראת הפטרת שבת החודש. על כן, הפטרת תזריע נקראת רק בכ-16.3% מהשנים (שנת זחג, שנת זשה ושנת בחה).

==ראו גם==
* הוריית כהן בנגע הצרעת

== קישורים חיצוניים ==

תזריע
*
האימפריה האכדית

האימפריה האכדית הייתה מדינה דוברת שפה שמית שהתפתחה סביב העיר אכד צפונית לשומר, והגיעה לשיא התרחבותה תחת שלטונו של סרגון מלך אכד. במשך השנים, האכדים אימצו אט אט את התרבות ומערכת הכתב של השומרים. האימפריה התקיימה בין השנים 2350–2150 לפנה"ס לערך.

==היסטוריה==
האימפריה האכדית
שליטים בעלי שמות שמיים כבר היו קיימים בכיש. אחד מהם, בן זמנו של השליט השומרי האחרון, לוגל-זגה-סי, היה אלוסאריד (או אורומוס) ש"כבש את עילם ובראס". אך סרגון (שארו-קין), שניצח ושבה את לוגאל-זאגה-סי ולקח את האימפריה שלו, מפורסם בהרבה. כתובת ארוכה של בנו של סרגון, מנישטושו, נתגלתה בשושן על ידי ג'. די מורגן. סרגון מתוארך על ידי חוקרים מודרניים בערך ב-2300 לפנה"ס (אם כי ה"מלך הארכאולוג" של בבל, נבונאיד, חישב כי הוא חי בערך ב-3800 לפנה"ס).

סרגון היה בנו של ל'איבום או איטי-בל, ואגדה אחרת מספרת כיצד הוא נולד בסתר ונשלח לשוט על מימי החידקל בתיבה של סוף. כאן הוא ניצל בידי "אקי הכפרי"; אך בסופו של דבר הגיע היום בו מקורו האמיתי נודע. במקור הוא היה שר המשקים של מלך כיש עם שם שמי, אור זאבאבה. הוא פלש ארבע פעמים לסוריה וארץ ישראל, ובמשך שלוש שנים הכניע את ארצות "המערב" על מנת לצרף אותן יחד עם מסופוטמיה לאימפריה אחת.

פסלים שלו הוצבו לחופי הים התיכון כאות לניצחונותיו, וערים וארמונות נבנו בארצו בעזרת ביזת הארצות הכבושות. גם עילם והחלק הצפוני של מסופוטמיה נכבשו, ודוכא מרד בשומר עצמה.

שני בניו ויורשיו של סרגון, רימוש ומַנישְתוּסוּ לא היו עד כדי כך מוצלחים, ושניהם נרצחו; אך נכדו, נרם-סין, המשיך את ההצלחות הקודמות, כבש את מגן ושבה את מלכה. הוא אימץ את התואר המלכותי "המלך נרם-סין, של ארבעת הרוחות", וכמו סבו פנו אליו כ"האל של אכד", בדומה לכבוד האלים שניתן לפרעונים במצרים.

==תרבות==
תבליט שעליו מצויר נאראם-סין, שדומה מאוד לאמנות מצרית, נמצא בדיארבקר בטורקיה המודרנית. האמנות הבבלית כבר הגיעה לרמת מצוינות גבוהה; שני חותמות גליל מתקופת סרגון הם עבודת אמנות יוצאת דופן באבני חן.

האימפריה חוברה על ידי כבישים, שעליהם היה שירות דואר קבוע. על חותמות חמר ששירתו כבולים נכתבו שמותיהם של סרגון ובנו. נראה כי היו גם מפקדי אוכלוסין של תושבי האימפריה, ובמסמך אחד מצוין שאורו-מליכ, ששמו מראה על מוצאו הכנעני, היה המושל של ארץ האמורים, או 'אמורו' כפי שנקראה ארץ ישראל בפי האכדים. מסתבר כי אוסף התצפיות האסטרונומיות הראשונות נכתב עבור ספרייה שנוסדה בידי סרגון.

==התמוטטות==
נאראם-סין תיעד את המלחמות האכדיות כנגד העם הארמאני באררט. ארמן היה המנהיג של שבט שמאז נשא את שמו. לא ידוע האם סרגון, סבו של נאראם-סין גם כן לחם נגד עם זה.

לא ברור האם המלחמות עם הארמנים הם שהביאו להתמוטטות של האימפריה האכדית. אולם, היא כבר החלה להתפורר בתקופתו של שאר-קלי-שארי, בנו של נאראם-סין, ועד סוף תקופת מלכותו היא התמוטטה סופית תחת פלישה של ברברים מהזגרוס הידועים כ"גותים".

== הדת ==
בד בבד עם ההתעצמות הצבאית/כלכלית החלה ממלכת אכד לפרוח מהבחינה האומנותית והתרבותית. אוצרות התרבות השומרית תורגמו לאכדית והחל תהליך עיצובם מחדש של אלי השומרים הקדומים על פי תבניתם של האכדים. לדוגמה האל אנו נהפך באכד ל אל - האל הראשי, איננה לאישתר, אנכי הפך לאאה: הירח הפך לסין. מאוחר יותר, לאחר פלישת הגותים, שבטי ההרים מהזגרוס בנו מקדש (זיגוראת) לאל ירח.

==קישורים חיצוניים==

* 
* [http://www.snunit.k12.il/heb_journals/galileo/2015.html סופה במדבר] - סברה לפיה האימפריה האכדית התמוטטה בעקבות בצורת שפקדה אותה

*
קטגוריה:מסופוטמיה
אכדית, אימפריה
אכדית, אימפריה
ויקי באום

הדויג (ויקי) באום (Hedwig (Vicki) Baum; 24 בינואר 1888 – 29 באוגוסט 1960) הייתה סופרת יהודייה-אוסטרית. אחד מספריה הידועים ביותר הוא גראנד הוטל (Menschen im Hotel), מהצלחותיה הראשונות ברמה בינלאומית.

== קורות חיים ==
באום נולדה בווינה למשפחה יהודית. את הקריירה האמנותית שלה החלה בתחום המוזיקה, כנבלנית. היא למדה בקונסרבטוריון הווינאי וניגנה בתזמורת בגרמניה במשך שלוש שנים. לאחר מכן עבדה כעיתונאית במגזין Berliner Illustrierte Zeitung של הוצאת אולשטיין-פרלאג הברלינאית. 

היא נישאה פעמיים: בפעם הראשונה, בשנת 1914, לעיתונאי אוסטרי, שהכניס אותה אל זירת התרבות הווינאית; ובשנייה, בשנת 1916, לריכרד לרט (Richard Lert), מנצח וחברה הקרוב מאז ימי ילדותם. בשנות מלחמת העולם הראשונה עבדה זמן קצר כאחות.

באום החלה לכתוב בנעוריה. ספרה הראשון, Frühe Schatten (צל מוקדם), יצא לאור כשהייתה בת 31. עיקר פרסומה בא לה מן הרומן "גראנד הוטל", משנת 1929. סרט באותו שם, שנעשה לפי הספר, זכה בפרס אוסקר. ספר זיכרונותיה, It Was All Quite Different יצא לאור לאחר מותה, בשנת 1964. ויקי באום כתבה יותר מ-50 רומנים, ולפחות עשרה מהם עובדו לסרטי קולנוע בהוליווד.

==מספריה שתורגמו לעברית==
* מריון חיה
* בחזרה לחיים
* הסטודנטית לכימיה, הוצאת בקר, סדרת "פנינים", 1950, תרגום: פאני פישמן
* גראנד הוטל, הוצאת זמורה ביתן 1985, תרגם מגרמנית צבי ארד
* מלון שנחאי הוצאת בקר 1950 תרגם יצחק הירשברג
* הקריירה של דוריס הארט הוצאת תבל, תרגם יצחק הירשברג
* בלרינה הוצאת עדית 1960, תרגם מ. אדר
* אולה הגמד הוצאת המתמיד 1960. מהדורה נוספת הופיעה בהוצאת מעריב
* העץ הבוכה
* הטיסה הגורלית, הוצאת מ. מזרחי 1966, תרגם אריה חשביה
* מלאך בלי ראש, הוצאת מסדה 1954, תרגמו ב. פרנקל וב. אמדן
*הכוכב שנפל, הוצאת הספרייה הישראלית תש"י (1950), תרגם אפרים קרליץ; יצא לאור גם בכריכה רכה (שני חלקים) תחת השם חיים ללא סוד בהוצאת הקורא
*חזרה לחיים, הוצאת ניב תש"י-, תרגם נחמיה פורת *לעולם אין לדעת, רומן, הוצאת ניצן, תל אביב 1949

==קישורים חיצוניים==

* מרינה שסנברג, 
* 
* 

קטגוריה:סופרות יהודיות אוסטריות
קטגוריה:סופרים יהודים אוסטרים
קטגוריה:סופרים אסורים (הונגריה 1944)
קטגוריה:ילידות 1888
קטגוריה:נפטרות ב-1960